Hierdie boodskap is in 3 dele opdeel:
Prinse en Prinsesse -Wie is jy!
To destroy a people, you must first sever their roots! –(Alexandr Solzhinitsyn)
My volk word vernietig as gevolg van ‘n gebrek aan kennis (Hos 4-6). Humanisme het alles in verwarring gebring, maar die grootste verwarring wat dit veroorsaak het, was op geestelike gebied. Omdat ons vandag nie weet wie ons is nie, wee tons ook nie waar ons vandaan kom nie, en ook nie waarheen ons oppad is nie. Dit vernietig God se volk, letterlik!
Voorlesing: Gen 32:24-
Gen 32:24 Maar Jakob het alleen agtergebly, en ‘n Man het met hom geworstel tot dagbreek.
Gen 32:25 En toe Hy sien dat Hy hom nie kon oorwin nie, slaan Hy hom op sy heupbeen, sodat die heupbeen van Jakob uit lit geraak het in die worsteling met Hom.
Gen 32:26 Toe sê Hy: Laat My gaan, want die dag het gebreek. Maar hy antwoord: Ek sal U nie laat gaan nie tensy dat U my seën.
Gen 32:27 En Hy vra hom: Hoe is jou naam? En hy antwoord: Jakob.
Gen 32:28 Toe sê Hy: Jy sal nie meer Jakob genoem word nie, maar Israel; want jy het geworstel met God en met die mense en het oorwin.
Gen 32:29 Daarop vra Jakob en sê: Maak tog u Naam bekend! En Hy antwoord: Waarom vra jy tog na my Naam? En Hy het hom daar geseën.
Gen 32:30 Toe noem Jakob die plek Pniël; want, het hy gesê, ek het God gesien van aangesig tot aangesig, en tog is my lewe gered.
Gen 32:31 En die son het vir hom opgegaan net toe hy Pnuel verby was; en hy was mank aan sy heup.
Gen 32:32 Daarom eet die kinders van Israel die heupsening, wat aan die heupbeen is, tot vandag toe nie, omdat Hy Jakob op die heupbeen, aan die heupsening, geslaan het.
Gen 32:28 And he said,H559 Thy nameH8034 shall be calledH559 noH3808 moreH5750 Jacob,H3290 butH3588 H518 Israel:H3478 forH3588 as a prince hast thou powerH8280 withH5973 GodH430 and withH5973 men,H376 and hast prevailed.H3201
Hieruit is dit duidelik dat as ons sê, ons is kinders van Abraham, Isak en Jakob, dan moet ons ook dieselfde erfenis hê, daarom kan elkeen van ons prins-skap en prinses-skap opeis, want ons is dit werklik in die koninkryk van die hemele. Dit is ook uit hieride gedeelte waar die tema van die boek kom: “…as a prince has thou power with God…”
Maar is dit regtig so?
Kom ons kyk of ons die spoor kan vat ten opsigte van wie ons is:
Niemand betwyfel dit vandag dat Israel in Egipte die nakomelinge van Jakob was nie. Almal aanvaar dit relatief gelate. Daarom dan sal ons hier begin:
Exo 19:4 Julle het self gesien wat Ek aan die Egiptenaars gedoen het, en dat Ek julle op arendsvlerke gedra en julle na My toe gebring het.
Exo 19:5 As julle dan nou terdeë na my stem luister en my verbond hou, sal julle my eiendom uit al die volke wees, want die hele aarde is myne.
Exo 19:6 En júlle sal vir My ‘n koninkryk van priesters en ‘n heilige nasie wees. Dit is die woorde wat jy aan die kinders van Israel moet meedeel.
Exo 19:7 En Moses het gekom en die oudstes van die volk laat roep en hulle al hierdie woorde voorgehou wat die HERE hom beveel het.
Exo 19:8 Toe antwoord die hele volk eenparig en sê: Alles wat die HERE gespreek het, sal ons doen. En Moses het die woorde van die volk aan die HERE oorgebring.
Exo 19:9 En die HERE het met Moses gespreek: Kyk, Ek sal in ‘n dik wolk na jou toe kom, dat die volk kan hoor as Ek met jou spreek, en hulle ook vir altyd aan jóu kan glo. Want Moses het die woorde van die volk aan die HERE meegedeel.
Exo 19:10 Verder het die HERE aan Moses gesê: Gaan na die volk en heilig hulle vandag en môre, en laat hulle hul klere was
Exo 19:11 en hulle gereed hou teen die derde dag. Want op die derde dag sal die HERE voor die oë van die hele volk op die berg Sinai afdaal.
Die feit dat Israel die volk van God is, is baie kontroversieel. Daar is altyd een of ander geveg daaroor. Maar war geskryf staan, staan vas. Ek het dit nie geskryf nie, heilige manne wat deur die Gees van God gedryf is, het dit geskryf, daarom gaan ek dit ook nie verdedig nie. Wat geskryf is, is geskryf.
Kom ons raak ‘n bietjie prakties hieroor:
Daar was ‘n koning, in ‘n koninkryk.
(Gen 1:28 En God het hulle geseën, en God het vir hulle gesê: Wees vrugbaar en vermeerder en vul die aarde, onderwerp dit en heers oor die visse van die see en die voëls van die hemel en oor al die diere wat op die aarde kruip.
Maar ‘n vyandige persoon het gekom en hierdie koninkryk gesteel en sy eie kinders daarin geplaas om die oorspronklike koning se kinders te vernietig.
Mat 13:25 maar terwyl die mense slaap, het sy vyand gekom en onkruid onder die koring gesaai en weggegaan.
Mat 13:26 En toe die spruitjies opgeskiet en vrug gevorm het, toe verskyn die onkruid ook.
Mat 13:27 En die diensknegte van die huisheer het gekom en vir hom gesê: Meneer, het u dan nie goeie saad in u land gesaai nie? Waar kry dit dan die onkruid vandaan?
Mat 13:28 En hy antwoord hulle: ‘n Vyandige mens het dit gedoen. Toe sê die diensknegte vir hom: Wil u dan hê dat ons dit moet gaan bymekaarmaak?
Mat 13:29 Maar hy antwoord: Nee, dat julle nie miskien, as julle die onkruid bymekaarmaak, die koring daarmee saam uittrek nie.
Mat 13:30 Laat altwee saam groei tot die oes toe, en in die oestyd sal ek vir die maaiers sê: Maak eers die onkruid bymekaar en bind dit in bondels om dit te verbrand, maar bring die koring bymekaar in my skuur.
Ons bewys daarvoor:
Uit die onttroonde koning se nageslag het baie kinders gekom.
(Gen 17:5 Daarom sal hulle jou nie meer Abram noem nie, maar jou naam sal wees Abraham, want Ek maak jou ‘n vader van ‘n menigte van nasies.
Gen 17:6 En Ek sal jou buitengewoon vrugbaar maak: Ek sal jou tot nasies maak, en konings sal uit jou voortkom.
Hierdie kinders van die onttroonde koning (die prinse en prinsesse) is weggesteek ter wille van hulle eie veiligheid totdat daar ‘n manier gevind kon word sodat hulle terug kon keer na die koninkryk.
Rom 8:19 Want die skepping wag met reikhalsende verlange op die openbaarmaking van die kinders van God.
Rom 8:20 Want die skepping is aan die nietigheid onderworpe nie gewillig nie, maar ter wille van hom wat dit onderwerp het
Rom 8:21 in die hoop dat ook die skepping self vrygemaak sal word van die slawerny van die verganklikheid tot die vryheid van die heerlikheid van die kinders van God.
Rom 8:22 Want ons weet dat die hele skepping tesame sug en tesame in barensnood is tot nou toe.
Na verloop van baie jare het uit die ontroonde koning se nageslag ‘n groot Veroweraar gekom, ‘n held wat die pad gebaan het vir die onttroonde koning se kinders om weer hulle regmatige plek in te neem as prinse en prinsesse.
Dis dan ook so bepaal dat die prinse en prinsesse geleer moes word deur diensknegte wat hulle stand en posisie en verantwoordelikheid is, maar hierdie diensknegte was nie altyd waaksaam nie en het uiteindelik geval vir die vyand se verleiding en stories. Dit het die vyand die geleentheid gegee om as leermeerster oor die kinders van die koninkryk aangestel te word.
Die huidige koning wat op die troon sit waar die kinders van die koninkryk moes gewees het, het toe besluit om die die prinse en prinsesse te vernietig, op welke manier ookal, sodat hulle nie kan terugkeer en die heerskappy kan opeis nie. Dan sal sy koninkryk veilig wees.
Psa 83:2 (83:3) Want kyk, u vyande maak rumoer, en u haters steek die hoof op.
Psa 83:3 (83:4) Teen u volk smee hulle listig ‘n plan en hou onder mekaar raad teen u verborgenes.
Psa 83:4 (83:5) Hulle sê: Kom, laat ons hulle vernietig, dat hulle geen volk meer is nie, sodat aan die naam van Israel nie meer gedink word nie.
Maar dis nie so maklik om die prinse en prinsesse te vernietig nie en dit het hy vinnig geleer. Veral as gevolg van die feit dat daar ‘n Groot Beskermheer oor hierdie kinders is.
Psa 23:1 ‘n Psalm van Dawid. Die HERE is my herder; niks sal my ontbreek nie.
Psa 23:2 Hy laat my neerlê in groen weivelde; na waters waar rus is, lei Hy my heen.
Psa 23:3 Hy verkwik my siel; Hy lei my in die spore van geregtigheid, om sy Naam ontwil.
Psa 23:4 Al gaan ek ook in ‘n dal van doodskaduwee, ek sal geen onheil vrees nie; want U is met my: u stok en u staf dié vertroos my.
Psa 23:5 U berei die tafel voor my aangesig teenoor my teëstanders; U maak my hoof vet met olie; my beker loop oor.
Psa 23:6 Net goedheid en guns sal my volg al die dae van my lewe; en ek sal in die huis van die HERE bly in lengte van dae.
As gevolg van die oneerlikheid van die diensknegte en hulle eie verleiding wat die koning aangestel het, het die prinse en prinsesse verkeerd geleer.
Isa 3:12 Die drywers van my volk is kinders, en vroue heers oor hulle. o My volk, jou leiers is verleiers, en die weg wat jou pad moes wees, het hulle tot ‘n dwaalweg gemaak.
Isa 3:13 Die HERE staan daar om ‘n regstryd te voer: Hy tree op om die volke te vonnis.
Isa 3:14 Die HERE gaan na die gereg met die oudstes en die vorste van sy volk. Ja, júlle het die wingerd afgewei; wat aan die arm man ontroof is, is in julle huise.
Eze 34:2 Mensekind, profeteer teen die herders van Israel; profeteer en sê vir hulle, die herders: So spreek die Here HERE: Wee die herders van Israel wat aan hulleself weiding verskaf! Moet die herders nie die skape laat wei nie?
Eze 34:3 Julle eet die vet en beklee julle met die wol; julle slag die vettes, maar die skape laat julle nie wei nie;
Eze 34:4 julle versterk die swakkes nie en maak die siekes nie gesond nie en die wat gewond is, verbind julle nie en wat weggedryf is, bring julle nie terug nie en wat verlore is, soek julle nie; maar met strengheid heers julle oor hulle en met hardheid.
Eze 34:5 So het hulle dan verstrooid geraak, omdat daar geen herder was nie; en hulle het die voedsel geword vir al die wilde diere van die veld en het verstrooid geraak.
Eze 34:6 My skape dwaal rond op al die berge en op al die hoë heuwels; ja, oor die hele oppervlakte van die aarde is my skape verstrooi, sonder dat iemand na hulle vra of hulle soek.
En nou, as gevolg van verkeerde lering dink hulle dat daardie koninkryk nie meer bestaan nie, of dat as hy bestaan, hulle sommer al die ander mense se kinders ook kan uitnooi na die tafel van die Koning.
Hierdie deel word gebruik om te sê dat God almal lief gehad het, wat nie waar is nie, Hy het sy eie kinders lief in die wêreld. Maar die volle waarheid word nie aan die kinders van die koninkryk geleer nie
As gevolg van hierdie verkeerde lering het ‘n baie groot probleem ontstaan: Want die kinders van die vyandige koning het besluit hulle hou van die koninkryk en dat hulle die koninkryk vir hulself wil hê. Omdat hulle jaloers is op wat aan die kinders van die REGTE Koning belowe is.
Sommige van die prinse en prinsesse het hierdie komplot raakgesien en probeer nou die ander waarsku, maar omdat die ander kinders van die koninkryk mislei is en dink dat hulle werklik baie goeie vriende onder hierdie bure en vreemdelinge het, wil hulle dit nie glo nie.
Wat het hierdie prinse en prinsesse ontdek?
A) Die Vader het ‘n Gesant gestuur met ‘n oproep vir die kinders van die koning:
B) Daar is ‘n spesifieke opdrag vir die Gesant gegee (Die Gesant is gestuur vir die koning se kinders)
C) Daar is ook ‘n baie duidelike waarskuwing gegee:
Mat 8:11 Maar Ek sê vir julle dat baie sal kom van ooste en weste en saam met Abraham en Isak en Jakob sal aansit in die koninkryk van die hemele.
D) Hulle sal die kinders doodmaak:
E) Die Gesant van die koning het ‘n spesifieke opdrag aan die prinse en prinsesse gegee:
Mar 16:15 En Hy het vir hulle gesê: Gaan die hele wêreld in en verkondig die evangelie aan die ganse mensdom.
F) Die Gesant het ook versekeringe gegee:
Mar 16:17 En vir die wat geglo het, sal hierdie tekens volg: in my Naam sal hulle duiwels uitdryf, met nuwe tale sal hulle spreek,
Mar 16:18 slange sal hulle opneem; en as hulle iets dodeliks drink, sal dit hulle geen kwaad doen nie; op siekes sal hulle die hande lê, en hulle sal gesond word.
Ter afsluiting van hierdie gedeelte van die boodskap:
Volgens fisiese beloftes is ons die nageslag van Jakob wat se naam verander is na Israel toe en as gevolg daarvan het ons heerskappy ontvang.
Maar ‘n magtige vyand het gekom en die kinders van die koninkryk so bedreig dat die koning besluit het om sy kinders weg te steek tussen die volke vir ‘n tyd lank.
Daarna het die koning ‘n Gesant gestuur om die kinders terug te roep an die koninkryk. Die stryd in die koninkryk is nie verby nie, maar die koning het sekere magtige beloftes gemaak vir die kinders wat luister en wil terugkeur.
Baie van die kinders het ook terug gekeer, maar baie het ook besluit om nie terug te keer nie.
Vir die wat terug gekeer het, was daar ook probleme, want sommige van hulle het nie alleen gekom nie, maar ander kinders saam gebring wat nie aan die koningshuis behoort nie. Dit het gebeur as gevolg van die verleiding van die diensknegte wat saam met die kinders weggestuur is.
Die koninkryk loop nou ernstige gevaar om vernietig te word as gevolg van die oningeligtheid van die prinse en prinsesse.
Die koning het ook vir hulle laat weet dat daar groot stryd is in die koninkryk, maar dat as hulle terugkom, daar ook groot heerlikheid op hulle wag, vir elkeen wat oorwin.
Nou is dit tyd vir die prinse en prinsesse om terug te keer, maar hulle moet eers al die verkeerde dinge wat hulle geleer het, verleer, sodat hulle reg geleer kan word.
Prinse en Prinsesse – Krag en Outoriteit
Kom ons tel net weer die draad op van die vorige 2 dele:
Ons het gesien dat:
Jakob se naam verander is na Israel toe – dit beteken prins met God.
Omdat hy ons voorvader is, het ons dan daardie prins en prinsesskap ge-erf .
Ons het gesien dat as gevolg van die offer van Jesus ( die groot ridder van die koninkryk – the champion of the king), kan ons nou weer terugkom tot ons volle gestalte in God.
Ons het ook gesien dat Jesus se bloed die enigste geld-eenheid in die koningkryk van God is. Daar is geen ander manier om tot die Vader te gaan nie. En ons het ‘n onderskeid getref tussen die teenwoordigheid van die Here / of die Heilige Gees en
om in die Troonsaal van God in te gaan. En as ek vir ‘n oomblik weer hierby kan stilstaan, wil ek net weer beklemtoon, dat nie almal na die Troonsaal van God gaan nie, hoewel ons almal kan gaan. Mense soos die apostels en profete sal waarskynlik daar ingaan om die raadsbesluite van God te kry.
Nou wil ek terug beweeg aarde toe, as ‘n mens dit so kan stel, hier waar ons is in die teenwoordigheid van die Trooster / die Heilige Gees
My teksverse vanaand kom uit Openbering 12
Rev 12:10 Toe hoor ek ‘n groot stem in die hemel sê: Nou het die heil en die krag en die koningskap die eiendom van onse God geword, en die mag van sy Christus; want die aanklaer van ons broeders is neergewerp, hy wat hulle aanklaag voor onse God, dag en nag.
Rev 12:11 En hulle het hom oorwin deur die bloed van die Lam en deur die woord van hulle getuienis, en hulle het tot die dood toe hulle lewe nie liefgehad nie.
Nou het die heil en die krag en die koningskap die eiendom van onse God geword, en die mag van sy Christus
Dit is dieselfde Jesus wat vir sy apostels gesê het:
Joh 14:17 die Gees van die waarheid wat die wêreld nie kan ontvang nie, omdat dit Hom nie sien en Hom nie ken nie; maar julle ken Hom, omdat Hy by julle bly en in julle sal wees.
Die meeste van ons stem saam dat Jesus nie uit sy Goddelike krag dinge op aarde kom doen het nie, Hy het die wonders en tekens gedoen dmv die Heilige Gees, sodat ons kan leer hoe om dit te doen.
Hy het basies die pad vir ons oop gekap om daardie (dunamis) krag van die Heilige Gees te kan toepas.
Maar kan ons dan vra vir hierdie krag – dit klink amper na ‘n teenstelling – Hy het dit dan vir ons gegee, hoekom moet ons vra daarvoor. Ek glo dat dit die eerste vorm van misleiding is wat die satan op ons gelê het – Hy het ons oortuig dat ons moet vra vir iets wat ons eintlik alreeds gekry het en dan sit ons en wag daarvoor in die hoop dat dit binnekort sal verskyn.
Act 4:29 En nou, Here, let op hulle dreigemente en gee aan u diensknegte om met alle vrymoedigheid u woord te spreek,
Act 4:30 deurdat U u hand uitstrek tot genesing, en tekens en wonders deur die Naam van u heilige Kind Jesus plaasvind.
Act 4:31 En toe hulle gebid het, is die plek geskud waar hulle saam was, en hulle is almal vervul met die Heilige Gees en het die woord van God met vrymoedigheid gespreek.
Act 6:8 En Stéfanus, vol van geloof en krag, het groot wonders en tekens onder die volk gedoen.
Is dit moontlik dat ons dalk nie vra vir tekens en wonders nie, omdat ons dalk gaan voorkom asof ons ONGELOWIG is - dis mos nie die inding om te doen nie, en net die heeltyd tekens en wonders wil sien. Dink mooi oor hierdie stelling na! En kyk dan weer na Handelinge 4:30. Kyk mooi – genesing en tekens en wonders, nie net genesing as ‘n teken en ‘n wonder nie.
As die duiwel ons kan oortuig dat tekens en wonders nie noodsaaklik is nie, dank an ons ook nie regtig staan op die gedagte dat Jesus opgestaan het nie, want ‘n dooie Jesus kan nie tekens en wonders doen nie. Al wat dan oorbly is die woord wat ons spreek.
Daarenteen kan die duiwel kom met sy tekens en wonders en ons kan hom nie teenstaan nie, want on sweet nie eintlik wat se mag ons in ons hand het as kinders van die lewende God nie.
As ons nie die bonatuurlike aard van ons geloof ten toon stel soos wat ek glo ons veronderstel is om te doen nie, dan kompeteer ons nie met die duiwel nie. Wie sal dan in ons “vaal geloof “ belangstel. Die duiwel weet dit baie goed, en sal alles probeer om ons van ons krag af te kry.
Nou sê ek vir julle, net soos wat Jesus vir die twee blindes gesê het, dit sal wees volgens ons geloof. As ons glo dat ons veronderstel is om tekens en wonders te sien, nie om ons geloof te versterk nie, want dit is veronderstel om klaar versterk te wees, maar om ander te laat sien dat ons nie ‘n blote teoretiese godsdiens het nie, maar dat ons ‘n lewende God dien, dan sal hierdie dinge vir ons weer gebeur.
Mat 9:27 En toe Jesus daarvandaan verder gaan, het twee blindes Hom gevolg, terwyl hulle uitroep en sê: Wees ons barmhartig, Seun van Dawid!
Mat 9:28 En nadat Hy in die huis gegaan het, kom die blindes na Hom toe. En Jesus sê vir hulle: Glo julle dat Ek dit kan doen? Hulle antwoord Hom: Ja, Here.
Mat 9:29 Toe raak Hy hulle oë aan en sê: Laat dit vir julle wees volgens julle geloof.
As ons dit nie wil hê nie, sal ons dit ook nie kry nie – Wat is dan jou verwagting?
My verwagting is – Ek wil dit Hê, want dit is deel van die Krag van die Heilige Gees. Wil jy dit hê?
Nou beter ons mooi oplet na ons gelese gedeelte:
So ons weet nou dat die duiwel se koninkryk hier rondom ons is, bely ons dan dat ons nie van hierdie aarde is nie, en dat ons die krag het om hom te weerstaan?
Dink net weer aan wat ek so pas oor gepraat het – NO CONTEST! Ons bied hom geen kompetisie, geen weerstand. Hy het ons in ons gedagtes impotent gemaak, die dunamis krag van die Heilige Gees van ons weggeneem deur allerhande slinkse redenasies, en ons het geval daarvoor.
Joh 4:48 Jesus sê toe vir hom: As julle nie tekens en wonders sien nie, sal julle nooit glo nie.
Het Jesus ons dan nie ‘n spesifieke opdrag gegee in die verband nie:
Mar 16:20 Maar hulle het uitgegaan en oral gepreek, en die Here het saamgewerk en die woord bevestig deur die tekens wat daarop gevolg het. Amen.
Hierdie is nog vesting wat die duiwel opgewerp het teen ons geloof, sodat ons nie teen hom kan kompeteer nie, sy kinders mag tekens en wonders doen, of sal ek sê, towery en al sulke derglike dinge, maar deur ons gesonde rede aan te val het hy ons geloof totaal kragteloos gestel.
Ek wil dit pertinent stel dat: My redelike godsdiens my meer as ‘n redelike kans moet gee om te oorwin oor die duiwel en sy makkers, anders is dit nie ‘n redelike godsdiens nie.
Ek kan nie verstaan hoe ek nie kan weet nie, hoe ek nie kan oorwin nie.
Die vernuwing van ons gemoed impliseer dat ons die taal van die geloof moet begin praat, ons behoort nie meer stellings te maak soos:
Ek kan nie dit of dat nie
Ek is te swak –
Ek is moedeloos
Ek voel nie baie sterk nie ; ens
Dis nie die taal van die geloof nie, dis die taal van die onderwerping, en ons as prinse en prinsesse moet nog veel meer daarop let om die taal van die geloof – of dan die koninkryk te praat.
Ons is moes meer as ooorwinnaars
Ons is mos tot alles in staat deur Jesus wat ons die krag gee
Wat sê die woord vir ons –
Sal ons dit wees- as ons glo?
Of is ons dit omdat ons glo?
Dit bring ons terug by die goeie en welgevallige en volmaakte wil van God-
Wat dan is die goeie en welgavallige en volmaakte wil van God? Is dit nie wat hierbo gesê is nie, maar kom ons gaan kyk wat Jesus gesê het:
As Jesus dus nou sê dat Hy ons gestuur het om ook sy woorde te verkondig aan die wêreld en Jesus het geweet dat tekens en wonders noodsaaklik is vir sy kinders om tot geloof te kom, sodat die bonatuurlike karakter van sy kinders sigbaar kan wees vir die ander, sodat hulle ook kan glo, dan moet ons hierdie dinge ten toon stel en laat gebeur – dis nie opsioneel nie.
Het Jesus ons nie op verkeie kere gewaarsku dat ons moet waak en bid nie? Dat as dit moontlik is selfs die “very elect” mislei sal word nie? Sou hy ons dan kragteloos gelaat het teen hierdie formidabele vyand – Daar is geen manier nie!
Ons moet kragtig word in die Here en in die krag van sy sterkte (Efe 6:10)
Daarom het Hy dan ook dmv die Heilige Gees vir ons gewys hoe om die skanse van die duiwel te weerstaan en te vernietig.
KOM ONS STOP HIER VIR ‘N OOMBLIK! VRA JOUSELF HIERDiE VRAAG AF:
IS JOU SIEKTE, JOU PYN, JOU LEIDING, ‘N BEPROEWING, OF ‘N TERGWYSING?
Volgens die HAT – is beproewing – op die proef stel, veral deur lyding of dan om iemand te toets deur lyding!
Sal ek die vraag dan verder uitbrei – Is jy seker jy word beproef? Word jy nie dalk tereg gewys op ‘n fout wat jy maak nie.
1Co 11:29 Want wie op onwaardige wyse eet en drink, eet en drink ‘n oordeel oor homself, terwyl hy die liggaam van die Here nie onderskei nie.
1Co 11:30 Daarom is daar onder julle baie swakkes en sieklikes, en ‘n aantal het ontslaap.
1Co 11:31 Want as ons onsself beoordeel het, sou ons nie geoordeel word nie.
1Co 11:32 Maar as ons geoordeel word, word ons deur die Here getugtig, sodat ons nie saam met die wêreld veroordeel mag word nie.
As jy beproef word, het jy geen ander aksie om te volvoer as net om verbete vas te klou aan die geloof nie – stem ons nie saam nie? Bly standvastig in die geloof, want dit is wat beproef word (hoe sal ons sê – deur lydsaamheid na volmaaktheid)
As jy getugtig word, beteken dit dat jy moet aksie neem, dat daar iets fout is wat reggemaak moet word – dit wil ons nie graag hoor nie. Want nou moet ons begin ondersoek instel, tot aksie kom, aktief raak en krap in ons eie lewens….
En wat hiermee saamgaan ----
As ons dan ten minste by die punt wil uitkom dat ons sal erken dat ons te kort skiet en dat as gevolg van ons tekorte, ons siektes dra, of deur beproewing of deur tugtiging, dan het ons al ten minste gekom tot die erkenning daarvan dat die duiwel ons moontlik aan die neus rondly.
Kom ons laat dan die saak hierby vir elkeen van ons – Ek sal julle graag wil vra, broeders en suster, om deeglik hieroor te gaan nadink, en die saak by julleself te gaan bepeins en tot jou eie gevolgtrekking sal kom aangaande hierdie ding!
Nou goed – dit gaan ons terugbring by ons teks gedeelte: Kom ons kyk na na die laaste deel daarvan:
Die Bloed van die Lam en die woord van ons getuienis is wapens van ons stryd.
Ons weet dat geloof vir ons die swaard in die hand plaas, dit is die woord van God. Ons weet ook dat die Heilige Gees vir ons die Woord oopmaak. Maar hoe veg ons met die swaard?
Kyk, ons oorwin deur die bloed van die Lam, dit is wat vir ons die borswapen van geregtigheid gee. Soos ek reeds gesê het, die bloed van die Lam is die enigste erkende geld eenheid in die hemel. Jy kan net tot die Vader nader onder die bloed van die Lam.
Die Woord van ons Getuienis –
Wat getuig ons, want dit is wat die swaard regtig gevaarlik maak:
Ons moet getuig oor wat die Woord van God sê:
wat die bloed van die Lam vir ons gedoen het, - Dit het vir ons versoening gebring, sodat ons voor die Vader kan verskyn asof ons nooit gesondig het nie.
wat die bloed van die Lam elke dag doen, dit gee elke dag vir ons genesing, dit gee elke dag vir ons veiligheid, dis ons elke dag se beskerming . Exo 12:13 Maar die bloed sal vir julle ‘n teken wees aan die huise waarin julle is: as Ek die bloed sien, sal Ek by julle verbygaan. En daar sal geen verderflike plaag onder julle wees wanneer Ek Egipteland tref nie.
wat die bloed nog sal doen! Oorwinning oor die magte van die hel!
Jy moet dit sê – met ander woorde jy moet dit praat – hard en duidelik, want dit is wat die vestings en skanse van die vyand totaal vernietig. En hierdie belydenis is ook teenoor die magte en owerhede, die wêreldheersers van die duiseternis van hierdie eeu, die bose geeste in die lug, nie net teenoor mense nie.
Dit aktiveer letterlik jou geloof. Dit bring alles in werking – dis soos die sleutel van ‘n motorkar, jy het dit nodig om die enjin aan die gang te sit.
Hoekom bid ons tot die Here om ons te genees – dink hieroor. Hoekom vra ons vir tekens en wonders as ons nie glo dat hy dit kan doen nie?
Het dit opgehou? Doping in die Heilige Gees gee vir ons die hemelse gereedskap vir ‘n hemelse roeping.
God gee die Heilige Gees aan die wat hom gehoorsaam is! (Han 5:32)
Miskien moet ons onself ondersoek en dink of al die redes wat ons aanvoer nie dalk net verskonings is nie.
Het ons die afskynsel van die heerlikheid van God in ons, of nie? Moet ons nie soos hy wees nie, hy het ons dan gestel as prinse en prinsesse, heersendes met Hom, en Hy het ons genoem na Sy naam, ons is Syne.
Ons is Sy kinders!
Weer gebore met ‘n goddelike natuur!
Vernuwe dan ons gemoed en dink soos die Here oor ons dink, met baie potensiaal en moet dit aangryp en volvoer.
Jesus se bedoeling vir ons is dat ons sy verteenwoordigers moet wees terwyl hy nog nie hier is nie. Is ons sy hande en voete en mond – EN MEER BELANGRIK NOG DIE BEELD VAN SY KRAG.
SOOS Jesus in die hemel is, so is ons vir hom op aarde!